Diari Oficial de la Generalitat Valenciana


Sumari del DOGV 2480, del 30-03-1995 (1995/834265)

ORDRE de 15 de març de 1995, de la Conselleria de Cultura, per la qual es convoquen ajudes a la producció discogràfica en la Comunitat Valenciana per a l'any 1995.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/15/(3)/dof/vci/html**

### Dades del document

Número de DOGV
:   2480

Data del DOGV
:   30-03-1995

Secció del DOGV
:   DISPOSICIONS GENERALS

Número del document
:   1995/834265


Data del document
:   15-03-1995

Organisme emissor
:   Conselleria de Cultura

Tipus de document
:   Ordre

Anàlisi jurídica

ORDRE de 15 de març de 1995, de la Conselleria de Cultura, per la qual es convoquen ajudes a la producció discogràfica en la Comunitat Valenciana per a l'any 1995.   
Amb la finalitat de fomentar l'activitat musical en els diferents nivells de creació i interpretació i especialment la música valenciana d'escassa difusió, d'acord amb els articles 2 i 7.4 de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, i per tal de donar a conéixer les principals manifestacions musicals que tenen lloc a la Comunitat Valenciana, fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Primer  
Es convoca la concessió d'ajudes a la producció discogràfica en la Comunitat Valenciana per a l'any 1995 i s'aproven les bases per les quals es regirà, i el model d'instància, que s'inclouen com a annexos I i II en aquesta ordre.  
Segon  
L'import global màxim d'aquestes ajudes és de sis milions tres-centes mil pessetes i es pagaran a càrrec del programa 455.10, de la línia de subvenció 406 del pressupost de 1995 de la Generalitat Valenciana.  
DISPOSICIONS FINALS  
Primera  
S'autoritza el director general de Promoció Cultural a dictar les resolucions que requeresca l'aplicació i el desplegament d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, hom podrà presentar recurs contenciós administratiu, dins el termini de dos mesos a partir del dia de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana.  
Per a la interposició del recurs, cal la comunicació prèvia a aquest òrgan.  
Tot això d'acord amb l'article 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.  
València, 15 de març de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases per a la concessió d'ajudes a la producció discogràfica en l'àmbit territorial valencià per a l'any 1995.  
1. Modalitat i quantia d'aquestes ajudes.  
Es concediran ajudes per import màxim del 50 per cent del cost de la producció i edició discogràfica, sense que aquestes puguen superar la quantitat de 700.000 pessetes.  
2. Requisits per a la concessió.  
2.1. Podran optar a aquestes ajudes els projectes presentats per empreses discogràfiques i associacions sense finalitat de lucre i persones físiques amb domicili social a la Comunitat Valenciana.  
2.2. Els projectes d'enregistrament hauran de contenir majoritàriament obra de compositors valencians o estar interpretada per músics valencians, entenent com a tals tant els nascuts a la Comunitat Valenciana com els que exercesquen el seu treball professional en aquest àmbit territorial.  
3. Supòsits exclosos.  
a) Les produccions discogràfiques editades per clubs de discos o empreses similars, en què la venda s'estableix entre els seus socis.  
b) Les produccions discogràfiques de caràcter publicitari, independentment del caràcter públic o privat de les empreses que els produeixen.  
c) Les edicions institucionals.  
d) Els enregistraments realitzats per grups o solistes de caràcter no professional.  
e) Les produccions que no s'editen en suport de disc compacte.  
f) Les edicions amb una tirada en CD inferior a 1.200 exemplars o còpies.  
4. Sol·licituds  
a) El termini de presentació de sol·licituds serà d'un mes, comptador a partir de l'endemà de la publicació d'aquesta ordre en el Diari Oficial de la Generalitat Valenciana.  
b) S'hauran de formalitzar segons el model que figura al final d'aquestes bases i aniran acompanyades del projecte musical que s'ha d'enregistrar i del pressupost desglossat de les despeses corresponents, tot això subscrit per la persona física responsable de l'empresa o societat enregistradores.  
S'hi hauran d'indicar les subvencions sol·licitades a altres institucions i organismes. Així mateix, caldrà justificar documentalment que es troben al corrent de les seues obligacions tributàries i davant la seguretat social. L'esmentada justificació es referirà als dotze mesos anteriors a la data de presentació d'aquesta sol·licitud.  
Conjuntament amb el projecte es presentarà una prova de l'enregistrament en cassete o les partitures o textos del material que s'ha d'enregistrar, per a poder-ne valorar la qualitat i establir la conveniència d'un registre posterior.  
Finalment, caldrà aportar una memòria explicativa de la distribució i comercializació dels CD objecte de la sol·licitud d'ajuda.  
c) Tota la documentació, amb la sol·licitud, podrà presentar-se a la Conselleria de Cultura, de l'avinguda de Campanar, 32 de València, també a les direccions territorials d'aquesta conselleria i als Centres d'Informació de l'Oficina d'Informació, Iniciatives i Reclamacions de la Generalitat Valenciana, o per qualselvol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
d) Si la sol·licitud no té totes les dades exigides o falta documentació complementària, s'instarà l'interessat perquè, en el termini de deu dies, esmene aquests defectes, amb l'advertiment que, si no ho fa, la sol·licitud serà arxivada.  
5. Resolució de les sol·licituds.  
Per a l'avaluació dels mèrits dels sol·licitants es constitueix una comissió avaluadora presidida pel director general de Promoció Cultural, que estarà composta pel cap del Servei de Música de la Conselleria de Cultura, que en serà el vicepresident, i com a vocals, tres persones de reconeguda solvència en el camp de la música, que seran nomenats pel director general de Promoció Cultural. Actuarà com a secretari, sense dret a vot, un funcionari de la Direcció General de Promoció Cultural.  
La comissió avaluadora té facultat per realitzar mitjançant els seus membres totes aquelles comprovacions que considere necessàries per a la millor qualificació dels projectes presentats.  
Una vegada finalitzada l'avaluació corresponent dels projectes, la consellera de Cultura resoldrà l'adjudicació de les ajudes convocades abans del 15 de juliol de 1995, a proposta del director general de Promoció Cultural.  
En el cas que la convocatòria no siga resolta en el termini previst anteriorment, s'entendran desestimades totes les sol·licituds.  
6. Pagament de l'ajuda.  
El pagament de l'ajuda concedida s'efectuarà amb un sol lliurament, per a la qual cosa els beneficiaris hauran de presentar davant la Direcció General de Promoció Cultural de la Conselleria de Cultura:  
a) 100 exemplars del CD subvencionat.   
b) Justificants de les despeses per a les quals es va concedir l'ajuda segons estableix la legislació vigent, per un import mínim del doble de la subvenció concedida.  
Aquests documents es presentaran abans del 30 de novembre de 1995. A partir d'aquest dia, el crèdit pressupostari quedarà anul·lat, i es perdrà el dret a cobrar l'ajuda concedida.  
7. Obligacions dels beneficiaris.  
7.1.Els beneficiaris de les ajudes a la producció discogràfica valenciana s'obliguen a:  
a) Comunicar qualsevol eventualitat en el desplegament del projecte presentat.  
b) Fer constar en la funda del CD i en tota la publicitat gràfica o escrita que aquest genere, el patrocini de la Conselleria de Cultura de la Generalitat Valenciana, inclòs l'anagrama, per a aquest fi concret.  
7.2. L'incompliment de qualsevol dels requisits estipulats en la convocatòria, i també la infracció provada en alguns dels punts, anul·larà la concessió de l'ajuda.   
7.3. Són també obligacions dels beneficiaris d'aquestes ajudes, les previstes amb caràcter general en el text refós de la Llei d'Hisenda Pública de la Generalitat Valenciana.  
ANNEX II  
Model de sol·licitud d'ajuda econòmica per a la produccia discogràfica a la Comunitat Valenciana per a l'any 1995 (Ordre de la Conselleria de Cultura de ... de 1995)  
I. DADES DEL SOL·LICITANT  
Nom de la institució, entitat o persona física:  
Adreça:  
CIF:  
Número i codi de l'entitat bancària:  
Codi de la sucursal:  
Número compte corrent:  
Nom del representant:  
NIF:  
Càrrec:  
Adreça:  
Telèfon:  
II. DOCUMENTS QUE S'ADJUNTEN  
( ) Projecte musical a enregistrar  
( ) Partitures o textos/cassete  
( ) Memòria de la distribució i comercialització del CD  
( ) Pressupost detallat  
( ) Documentació acreditativa de trobar-se al corrent de les obligacions tributàries i davant la seguretat social.  
SOL·lICITE   
Que, d'acord amb les bases de la convocatòria, s'atorgue una ajuda econòmica per a l'enregistrament de  
..., .. d ... de 1995.  
Signatura:  
DIRECCIó GENERAL DE PROMOCIó CULTURAL  
CONSELLERIA DE CULTURA


Còpia Permalink ELI